እቲ ቀዳማይ፡ ብርኪ ፎሊኩላር ዝበሃል እንትኸውን፡ ወርሓዊ ፅግያት ካብ ቀዳማይ መዓልቲ ምፍሳስ ብምጅማር፡ ኣብ ካልኣይ ሰሙን ድማ ምፍሳስ ዘቋርፀሉ እዩ። ኣብዚ ግዘ እዚ፡ ካብ ብዙሓት ንስርዓተ ምርባሕ ዝተዳለዉ እንቋቁሖታት ጓል ኣንስተይቲ፡ እታ ሓንቲ ኣብ ማህደረ እንቋቑሖ ብምዕባይ ድልውቲ ትኸውን። ኣብ ተመሳሳሊ ግዘ ድማ፡ እቶም እንቋቑሖታት ሽፋን ግድግዳ ማህፀን ንክምዕብል (ክዓብይ) ዘኽእል 'ኢንዶሜትርየም' ዝተብሃለ ሆርሞን የፈልፍሉ። ኣብዞም መዓልታት እዚኦም ኢንዶሜትርየም፡ ንስርዓተ ምርባሕ ድሉው ንምዃን እናማዕበለን እናበዝሐን ይኸይድ። ኣብ መበል 14 መዓልቲ እንቋቑሖ፡ ንስርዓተ ምርባሕ ድሉው ምስ ኮነ፡ ካብ ማህደረ እንቋቑሖ ብምፍላይ ብሻምባቆ ማህፀን ኣቢሉ ናብ ማህፀን ይወርድ። እዚ ኣብ ማህፀን ድሉው ዝኾነ እንቋቑሖ፡ እንተድኣ ምስ ዘርኢ ወዲ ተባዕታይ ተራኺቡ ዑደት ጥንሲ ይጅምር። ብኣንፃሩ ንስርዓተ ምርባሕ ዝተዳለወ እንቋቑሖ፡ ፍረ ዘርኢ ወዲ ተባዕታይ እንተድኣ ዘይረኺቡ ግና፡ ድሕሪ ክልተ ወይ ድማ ሰለስተ መዓልታት ይመውት እሞ፡ ምፍራስ ይጅምር። ምንጪ ስእሊ, Getty Images ንምንታይ ደም ኮይኑ ይፈስስ?
